Globorotalioidejas

Globorotalioidejas (Globorotalioidea) ir foraminīferu virsdzimta rotaliīdu kārtā. Virsdzimtu 1927. gadā izveidoja amerikāņu zoologs Džozefs Kušmens. Ģeohronoloģiski globorotalioidejas ir zināmas no agrā paleocēna (Dānijas laikmets) līdz mūsdienām.

 Apraksts 
Čaula ir trohospirāliska, un tās perifērija no noapaļotas līdz ķīļveidīgai. Sieniņa plāni plātņaina, perforēta, veidota no optiski radiāla kalcīta ar iekšēju organisku klājumu un primāro organisko membrānu, kas no abām pusēm ir kalcinēta. Tas noved pie primārās bilamellārās struktūras izveidošanās, taču ar biezākiem ārējiem kalcīta slāņiem. Sieniņas virsma ir gluda, bez dzelkšņiem, taču var būt pustuloza vai bedraina. Pustulas visvairāk pamanāmas atveres rajonā. Bedrītes, ja tādas ir, ieskauj valnīši un tām vidū ir viena vai vairākas poras. Primārā atvere ir interiomargināla un ekstraumbilikāli-umbilikāla, un to var ieskaut neperforēta lūpa. Čaulai var būt papildus šuvju atveres un bullas (uzaugumi) ar infralaminālām papildus atverēm.Loeblich, A. R.; Tappan, H. (1988). Foraminiferal Genera and their Classification. Van Nostrand Reinhold Company, New York. 473 lpp. ISBN 0-442-25937-9

 Sistemātika 
Globigerinoideju virsdzimtā ir iekļautas šādas dzimtasWorld Foraminifera Database:
 dzimta: Candeinidae Cushman, 1927
 dzimta: Catapsydracidae Bolli, Loeblich & Tappan, 1957 †
 dzimta: Eoglobigerinidae Blow, 1979 †
 dzimta: Globorotaliidae Cushman, 1927
 dzimta: Pulleniatinidae Cushman, 1927
 dzimta: Truncorotaloididae Loeblich & Tappan, 1961 †

(†) — izmirušu organismu grupa.

 Atsauces 

Kategorija:Foraminīferas